**Proces - verbal**

**al sedintei ordinare a Consiliului Judetean Vrancea**

**din data de 11 august 2022**

In data de 11 august 2022, la sediul Consiliului Judetean Vrancea din Focsani, b-dul Dimitrie Cantemir nr. 1, a avut loc sedinta ordinara a Consiliului Judetean Vrancea convocata prin Dispozitia presedintelui nr. 282 din 5 august 2022.

Cu îndeplinirea procedurilor legale în materie, lucrarile sedintei au fost conduse de presedintele Consiliului Judetean Vrancea, domnul Cătălin Toma care a precizat ca sedinta are loc cu prezenta fizica a alesilor judeteni, ca locul sedintei este sediul consiliului judetean iar caracterul public al acesteia este asigurat prin publicarea, la final a minutei si prin transmiterea dezbaterilor online.

Cvorumul necesar pentru ca sedinta sa fie legal constituita a fost intrunit (**17**), prezenti fiind **30**  alesi judeteni din care – **29** de consilieri judeteni (din 32 de consilieri județeni în funcție) plus presedintele consiliului judetean, absenti motivat fiind: dl. vicepresedinte Marian Oprisan, dl. Balosu Cristinel si dl.Toader Constantin.

In conformitate cu prevederile legale, președintele consiliului județean a dat cuvântul secretarului general al judetului pentru a supune spre aprobare procesul-verbal al şedinţei ordinare din data de 7 iulie 2022.

Presedintele consiliului judetean a supus aprobarii procesul verbal al sedintei din 7 iulie 2022 acesta fiind aprobat cu 30 voturi *pentru*.

**Presedintele Consiliului Judetean Vrancea, dl. Catalin Toma,** a precizat ca sunt indeplinite toate procedurile impuse de Codul Administrativ, proiectele înscrise pe ordinea de zi fiind insotite de rapoartele compartimentelor de specialitate si de avizele comisiilor de specialitate, care au fost transmise prin posta electronica fiecarui consilier judetean.

**S-a trecut la prezentarea proiectelor de hotarare inscrise pe ordinea de zi a şedinţei:**

**1** Aprobarea Notei conceptuale și a Temei de proiectare pentru obiectivul de investiții “Consolidare, Reabilitare, Extindere, Modernizare și Dotare Stadion Tineretului -  str. Cuza Voda nr. 61”

**2** „Aprobarea Notei conceptuale și a Temei de proiectare pentru obiectivul de investiţii Consolidarea, modernizarea si dotarea imobilului ,,Casa Duiliu Zamfirescu” Com. Vîrteșcoiu, Judetul Vrancea, Cod LMI VN-II-B-21191”

**3** „Aprobarea documentației tehnice la faza Notă conceptuală și Temă de proiectare pentru obiectivul de investiții „Pod din beton armat pe DJ 205E, peste râul Șușița, comuna Câmpuri, km. 64+950, L=144m”

**4** „ Aprobarea documentației tehnice la faza Notă conceptuală și Temă de proiectare pentru obiectivul de investiții „Pod din beton armat pe DJ 204D, peste râul Putna, comuna Suraia, km.7+155, L=125,40 m.”

**5**„ Aprobarea documentației tehnice la faza Notă conceptuală și Temă de proiectare pentru obiectivul de investiții „Pod din beton armat pe DJ 205M, peste pârâul Năruja, comuna Nistoreşti, km.3+994, L=68m.”

**6**„ Aprobarea actualizării Anexelor nr.1a)-1b), nr.2 si 3a) si 3b) la Hotărârea Consiliului Județean Vrancea nr.213/30.09.2021 si anexei Hotararii Consiliului Judetean Vrancea nr. 266/16.12.2021”

**7**„Incheierea Protocolului de colaborare între Unitatea Administrativ – Teritorială Judetul Vrancea și Asociația pentru Conservarea Diversitatii Biologice (ACDB)”

**8**„Transformarea unor posturi din statul de funcții al Muzeului Vrancei”

**9**„Retragerea dreptului de administrare atribuit D.G.A.S.P.C. Vrancea prin Hotărârea Consiliului Județean Vrancea nr. 69/2020, asupra imobilului C9 situat în municipiul Focșani, strada Cuza - Vodă numărul 52”

**10**„ Actualizarea Devizului general și a indicatorilor tehnico-economici pentru obiectivul de investiție „Modernizare DJ 204 D, sector Vulturu-Hânguleşti-Maluri, km.26+000-km.35+600, L = 9,6 km., comuna Vulturu, judeţul Vrancea”

**11** „Actualizarea Devizului general și a indicatorilor tehnico-economici pentru proiectul „Reabilitare energetică şi lucrări conexe Galeriile de Artă”, cod SMIS 118522”

**12** „Actualizarea Devizului general și a indicatorilor tehnico-economici pentru obiectivul de investiție „Modernizarea infrastructurii rutiere de drumul județean dintre localitățile: Focșani-Golești-Vârteșcoiu-Odobești cu conectivitate directă la rețeaua TEN-T”, cod SMIS 108712”

**13**„ Aprobarea executiei bugetare la data de 30.06.2022”

**14**„Aprobarea rectificarii bugetelor proprii ale Judeţului Vrancea pentru finanţarea Unităţii Administrativ Teritoriale Judetul Vrancea şi a instituţiilor publice de sub autoritatea Consiliului Judeţean Vrancea, pe anul 2022”

**15**„ Aprobarea unor taxe pentru frecventarea cursurilor la Scoala Populara de Arta din cadrul Centrului Cultural Vrancea pentru anul scolar 2022-2023”

**16**„Incadrarea Centrului Cultural Vrancea ca instituție de spectacole de proiecte”

**17** „Aprobarea organigramei, statului de funcții și numărului de personal pentru Centrul Cultural Vrancea”

**18**“Actualizarea Regulamentului de organizare şi funcţionare al Centrului Cultural Vrancea”

**Fiind supusa votului, ordinea de zi a sedintei a fost aprobata cu unanimitate de voturi. ( 30 voturi pentru)**

**S-a trecut la dezbaterea proiectelor de hotarari.**

Domnii consilieri: Alexe Vasile, Caraba Ionel, Lazar Dorel, Lepadatu Mihaita si Stroie Gheorghe au solicitat consemnarea modului de exprimare al votului in ceea ce ii priveste, pentru toate proiectele care vor fi dezbatute in sedinta.

**La punctul 1** proiectul privind Aprobarea Notei conceptuale și a Temei de proiectare pentru obiectivul de investiții “Consolidare, Reabilitare, Extindere, Modernizare și Dotare Stadion Tineretului -  str. Cuza Voda nr. 61”

Domnul Cristian Danut si-a exprimat multumirea fata de promovarea proiectului precizand ca aparatul de specialitate a facut demersuri inca din 2018-2019.

Domnul Raducanu Catalin a ridicat problema accesului auto la stadion.

Fiind supus votului, proiectul de hotarare a fost adoptat in unanimitate. (30 voturi ”*pentru*”) Domnii Alexe Vasile, Caraba Ionel, Lazar Dorel, Lepadatu Mihaita si Stroie Gheorghe au votat *pentru.*

**La punctul 2** proiectul privind **«**Aprobarea Notei conceptuale și a Temei de proiectare pentru obiectivul de investiţii Consolidarea, modernizarea si dotarea imobilului ,,Casa Duiliu Zamfirescu” Com. Vîrteșcoiu, Judetul Vrancea, Cod LMI VN-II-B-21191”

Domnul Marin Vasile a precizat ca proiectul, avand conotatii importante pentru judetul Vrancea si nu numai, din punct de vedere istoric si cultural va fi sustinut de grupul PSD.

Domnul Lepadatu Mihaita a solicitat precizari cu privire la expirarea expertizei si taraganarea declararii obiectivului ca monument.

Presedintele consiliului judetan a precizat ca, din pacate, termenele de analiza in cadrul comisiilor speciale: zonala si nationala in urma carora ministerul de resort declara un imobil ca monument istoric sunt foarte lungi, acesta fiind motivul termenului lung de asteptare al actului administrativ de clasare ca monument. A dat apoi cuvantul domnului director Catana Viorel pentru a face precizari cu privire la valabilitatea expertizei.

Domnul director Catana Viorel a precizat ca aparatul de specialitate a intreprins deja demersuri pentru actualizarea expertizei si pentru punerea in siguranta a imobilului, avand in vedere ca imobilul a fost declarat ca monument istoric prin ordin de ministru.

Presedintele consiliului judetan, domnul Catalin Toma a mai mentionat ca expertiza initiala are valabilitate doar pana la declararea imobilului ca monument istoric (existand si posibilitatea ca imobilul sa nu fie clasificat astfel) iar din momentul declararii se intocmeste o noua expertiza care trebuie sa tina cont de rigorile legale cu privire la un monument istoric clasa A.

Fiind supus votului, proiectul de hotarare a fost adoptat in unanimitate. (30 voturi ”*pentru*”) Domnii Alexe Vasile, Caraba Ionel, Lazar Dorel, Lepadatu Mihaita si Stroie Gheorghe au votat *pentru.*

**La punctul 3** proiectul privind „Aprobarea documentației tehnice la faza Notă conceptuală și Temă de proiectare pentru obiectivul de investiții „Pod din beton armat pe DJ 205E, peste râul Șușița, comuna Câmpuri, km. 64+950, L=144m”

Domnul Micu Ioan a precizat ca acest pod va deveni o investitie importanta intrucat in Vizantea va fi prima statiune balneoclimaterica .

Fiind supus votului, proiectul de hotarare a fost adoptat in unanimitate (30 voturi ”*pentru*”). Domnii Alexe Vasile, Caraba Ionel, Lazar Dorel, Lepadatu Mihaita si Stroie Gheorghe au votat *pentru*.

Doamna Marchitan a parasit sala de sedinta, fiind prezenti **29**  alesi judeteni din care – **28** de consilieri judeteni plus presedintele consiliului judetean.

**La punctul 4** proiectul privind „Aprobarea documentației tehnice la faza Notă conceptuală și Temă de proiectare pentru obiectivul de investiții „Pod din beton armat pe DJ 204D, peste râul Putna, comuna Suraia, km.7+155, L=125,40 m.”

Domnul Alexe Vasile a intrebat de ce nu s-au facut interventii la pod cand s-a reabilitat drumul DJ 204 D.

Domnul Iordache Romeo-dir. Directiei tehnice, a precizat ca drumul judetean a fost modernizat prin programul national de dezvoltare infrastructura, care nu a finantat niciun dispozitiv de preluare a apelor pluviale iar ministerul dezvoltarii lucrarilor publice nu a aprobat lucrari de consolidare la pod. S-au finantat doar lucrarile de infrastructura, suprastructura si santuri, lucrarile de preluare ale apelor pluviale nu au fost finantate prin acel program.

Domnul Micu Ioan a mentionat ca la Suraia sunt niste probleme solicitand supravegherea dirigintilor si eventual vizite mai dese pe santier.

Domnul Raducanu Catalin a precizat ca acea zona a fost monitorizata atent, mai ales in perioadele cand se anuntau viituri sau inundatii, podul ridicand probleme in anul 2005 cand s-a obturat gura de scurgere a podului cu material lemnos. A solicitat precizari cu privire in sensul in care aceste aspecte au fost luate in considerare.

Presedintele consiliului judetan, domcul Catalin Toma a raspuns ca se poate face acest lucru printr-o campanie serioasa in randul populatiei in sensul in care sa nu se mai arunce gunoaie, astfel de situatii fiind posibile la orice pod, indiferent de dimensiunile gurii de scurgere.

Fiind supus votului, proiectul de hotarare a fost adoptat in unanimitate (29 voturi ”*pentru*”). Domnii Alexe Vasile, Caraba Ionel, Lazar Dorel, Lepadatu Mihaita si Stroie Gheorghe au votat *pentru*.

**La punctul 5** proiectul privind „Aprobarea documentației tehnice la faza Notă conceptuală și Temă de proiectare pentru obiectivul de investiții „Pod din beton armat pe DJ 205M, peste pârâul Năruja, comuna Nistoreşti, km.3+994, L=68m.”

Domnul Micu Ioan a mentionat ca, locuind in Vidra, cunoaste foarte bine zona de munte, avand drumuri aproape zilnice catre toate comunele de pe valea Putnei, valea Zabalei si valea Narujei iar consolidarea podului trebuia sa se faca putin mai in spate, apele de munte fiind ape rapide, cu eroziune mare.

Domnul Cretu Adrian a solicitat colegilor sa-si pregateasca mai atent declaratiile, citind mai atent documentatiile, pentru a nu duce in derizoriu sedinta .

Fiind supus votului, proiectul de hotarare a fost adoptat in unanimitate (29 voturi ”*pentru*”). Domnii Alexe Vasile, Caraba Ionel, Lazar Dorel, Lepadatu Mihaita si Stroie Gheorghe au votat *pentru.*

**La punctul 6** proiectul privind Aprobarea actualizării Anexelor nr.1a)-1b), nr.2 si 3a) si 3b) la Hotărârea Consiliului Județean Vrancea nr.213/30.09.2021 si anexei Hotararii Consiliului Judetean Vrancea nr. 266/16.12.2021”

Fiind supus votului, proiectul de hotarare a fost adoptat in unanimitate (29 voturi ”*pentru*”). Domnii Alexe Vasile, Caraba Ionel, Lazar Dorel, Lepadatu Mihaita si Stroie Gheorghe au votat *pentru.*

**La punctul 7** proiectul privindIncheierea Protocolului de colaborare între Unitatea Administrativ–Teritorială Judetul Vrancea și Asociația pentru Conservarea Diversitatii Biologice (ACDB)”.

Fiind supus votului, proiectul de hotarare a fost adoptat in unanimitate (29 voturi ”*pentru*”). Domnii Alexe Vasile, Caraba Ionel, Lazar Dorel, Lepadatu Mihaita si Stroie Gheorghe au votat *pentru.*

**La punctul 8** proiectul privind„Transformarea unor posturi din statul de funcții al Muzeului Vrancei”

Fiind supus votului, proiectul de hotarare a fost adoptat in unanimitate (29 voturi ”*pentru*”). Domnii Alexe Vasile, Caraba Ionel, Lazar Dorel, Lepadatu Mihaita si Stroie Gheorghe au votat *pentru.*

**La punctul 9** proiectul privind „Retragerea dreptului de administrare atribuit D.G.A.S.P.C. Vrancea prin Hotărârea Consiliului Județean Vrancea nr. 69/2020, asupra imobilului C9 situat în municipiul Focșani, strada Cuza - Vodă numărul 52”

Fiind supus votului, proiectul de hotarare a fost adoptat in unanimitate (29 voturi ”*pentru*”). Domnii Alexe Vasile, Caraba Ionel, Lazar Dorel, Lepadatu Mihaita si Stroie Gheorghe au votat *pentru.*

**La punctul 10** proiectul privind Actualizarea Devizului general și a indicatorilor tehnico-economici pentru obiectivul de investiție „Modernizare DJ 204 D, sector Vulturu-Hânguleşti-Maluri, km.26+000-km.35+600, L = 9,6 km., comuna Vulturu, judeţul Vrancea”

Fiind supus votului, proiectul de hotarare a fost adoptat in unanimitate (29 voturi ”*pentru*”). Domnii Alexe Vasile, Caraba Ionel, Lazar Dorel, Lepadatu Mihaita si Stroie Gheorghe au votat *pentru.*

**La punctul 11** proiectul privind „Actualizarea Devizului general și a indicatorilor tehnico-economici pentru proiectul „Reabilitare energetică şi lucrări conexe Galeriile de Artă”, cod SMIS 118522”

Domnul Melinte Vasile a solicitat lamuriri cu privire la finalizarea lucrarilor si actualizarea pretului.

Managerul de proiect, doamna Negulescu Dana a precizat ca in urma cu doua spatamani au fost complet finalizate lucrarile iar actualizarea pretului este aferenta ultimei situatii de lucrari, fiind demarate procedurile pentru receptia finala. A mentionat ca, desi lucrarile sunt finalizate, contractul de finantare nu este incheiat.

Fiind supus votului, proiectul de hotarare a fost adoptat in unanimitate (29 voturi ”*pentru*”). Domnii Alexe Vasile, Caraba Ionel, Lazar Dorel, Lepadatu Mihaita si Stroie Gheorghe au votat *pentru.*

**La punctul 12** proiectul privind „Actualizarea Devizului general și a indicatorilor tehnico-economici pentru obiectivul de investiție „Modernizarea infrastructurii rutiere de drumul județean dintre localitățile: Focșani-Golești-Vârteșcoiu-Odobești cu conectivitate directă la rețeaua TEN-T”, cod SMIS 108712”

Domnul Guguianu Constantin a mentionat ca desi preturile s-au actualizat de multe ori, trecand pe acest drum a observat ca nu se lucreaza iar lucrarile executate se degradeaza. A solicitat lamuriri privind data finalizarii lucrarilor.

Presedintele consiliului judetan, domnul Catalin Toma a raspuns ca lucrarile sunt aproape de final, sunt intarzieri cauzate de ajustari si lipsa fortei de munca. A mentionat ca reprezentanti ai ADR Braila au efectuat vizite in teren, executia fiind sub stricta monitorizare.

Fiind supus votului, proiectul de hotarare a fost adoptat in unanimitate (29 voturi ”*pentru*”). Domnii Alexe Vasile, Caraba Ionel, Lazar Dorel, Lepadatu Mihaita si Stroie Gheorghe au votat *pentru.*

**La punctul 13** proiectul privind „Aprobarea executiei bugetare la data de 30.06.2022”

Domnul Melinte Vasile a solicitat sa se precizeze procentul realizarii investitiilor.

Au raspuns: domnul director Dita Dumitru care a precizat ca executia bugetara prezentata este pentru primele sase luni si ca sunt investitii care au grafic de executie in a doua parte a anului, iar de la sfarsitul lunii iunie pana la data desfasurarii sedintei aceste procente au mai crescut. Doamna Harabor Valentina a mentionat ca procedura de licitatie a lucrarilor de executie la noul spital este in derulare, pana la sfarsitul anului putand fi realizata documentatia pentru eliberarea autorizatiei de construire.

Domnul Guguianu Constantin a sustinut ca procentul realizarii investitiilor la 30 iunie 2022 este 19.5%, pe sectiunea de functionare 51,23%, pe sanatate si servicii medicale, 5,57 %, pe cultura recreere si religie 45,72%, pe protectia mediului, salubritate 30%, pe sectiunea dezvoltare 3,03%, pe drumuri si poduri 2,88%, crescand deficitul cu 129,08%.

Domnul Lepadatu Mihaita a sustinut ca procentele realizarii investitiilor nu sunt grozave si in comparatie cu anii 2020 si 2021 este departe de ce s-a propus.

Presedintele consiliului judetean, domnul Catalin Toma a raspuns ca tergiversarile se datoreaza cererilor de ajustare depuse de executanti, dand exemplul drumului de la Movilita, unde executantul are un alt mod de calcul al acestora si de doi ani refuza sa lucreze. A precizat ca toate ajustarile sunt atent analizate si se fac doar cu respectarea legii.

Domnul Cretu Adrian a precizat ca sumele si procentele prezentate de domnul Guguianu arata ca Vrancea a avut cel mai mare buget pe investitii, iar acestea reprezinta sumele platite nu si lucrarile executate, fiind in lucru si alte situatii de lucrari, care se vor reflecta in executia de la sfarsit de an.

Domnul Guguianu Constantin a anuntat ca grupul PSD voteaza *impotriva.*

Fiind supus votului, proiectul de hotarare a obtinut 15 voturi *pentru* si 14 voturi *impotriva.* Proiectul nu a intrunit cvorumul prevazut de lege pentru a fi aprobat. Domnii Alexe Vasile, Caraba Ionel, Lazar Dorel, Lepadatu Mihaita si Stroie Gheorghe au votat *pentru.*

**La punctul 14** proiectul privind „Aprobarea rectificarii bugetelor proprii ale Judeţului Vrancea pentru finanţarea Unităţii Administrativ Teritoriale Judetul Vrancea şi a instituţiilor publice de sub autoritatea Consiliului Judeţean Vrancea, pe anul 2022”

Fiind supus votului, proiectul de hotarare a fost adoptat in unanimitate (29 voturi ”*pentru*”). Domnii Alexe Vasile, Caraba Ionel, Lazar Dorel Lepadatu Mihaita si Stroie Gheorghe au votat *pentru.*

**La punctul 15** proiectul privind „Aprobarea unor taxe pentru frecventarea cursurilor la Scoala Populara de Arta din cadrul Centrului Cultural Vrancea pentru anul scolar 2022-2023”

Domnul Melinte Vasile a mentionat ca punctele 15,16, 17 si 18 s-au mai regasit pe ordinea de zi a unei sedinte anterioare si au fost retrase de initiator, solicitand sa se precizeze modificarile aduse acestora.

Presedintele consiliului judetean a raspuns ca potrivit legii taxele se aproba anual.

Domnul Guguianu Constantin  a intrebat daca taxele au crescut sau sunt aceleasi ca in anul anterior.

Domnul Dita Dumitru a precizat ca este nemodificat cuantumul taxelor, acestea facandu-se venit propriu al institutiei de cultura.

Domnul Cristian Danut a mentionat ca sunt intr-adevar aceleasi taxe de anul trecut, dar pentru ca la momentul majorarii a fost impotriva, isi va mentine pozitia si votul va fi *impotriva.*

Presedintele consiliului judetan, domnul Catalin Toma a subliniat ca votul *impotriva*  presupune mentinerea taxelor votate cu un an in urma ori, in proiectul supus dezbaterii, se pastreaza exact acelasi cuantum.

Domnul Raducanu Catalin a precizat ca a inteles procedura, insa vor sa atraga atentia ca taxele au fost majorate cu un an in urma.

Domnul Dita Dumitru a explicat motivul majorarii taxelor anul anterior, precizand ca institutia Centrul Cultural are atat venituri repartizate din bugetul judetului cat si venituri proprii din taxe.

Presedintele consiliului judetan, domnul Catalin Toma a raspuns ca daca activitatile institutiei de cultura nu se pot sustine din propriile taxe, atunci obligatia revine consiliului judetean care trebuie sa aloce sume din bugetul judetului.

Domnul Raducanu Catalin a solicitat sa se mentioneze procentul acoperirii costurilor din taxe .

Domnul Dita Dumitru a raspuns ca procentul acoperirii bugetului din taxe si venituri proprii este de 10 %.

Domnul Alexe Vasile a precizat ca membrii USR au votat pentru marirea acestei taxe anul trecut, insa cursantii Scolii Populare de Arta au primit doar cateva foi si culori expirate.

Domnul Guguianu Constantin a dat ca exemplu Centrul de zi Danut de la Pitulusa unde sunt profesori voluntari care sustin cursuri si obtin sponsorizari.

Presedintele consiliului judetan, domnul Catalin Toma a aratat ca centrul in cauza este un ONG iar Scoala Populara de Arta este un serviciu public, cu profesori dedicati si copii talentati. De asemeni, a sustinut ca si Centrul Cultural a desfasurat activitati frumoase cu bani putini, exemplificand organizarea festivitatilor zilei de 6 august 2022.

Domnul vicepresedinte Cel Mare Ionel exemplifica situatia copiilor care necesita pregatire suplimentara pentru examene si nu reusesc si a copiilor nativ talentati care reusesc, fara ca banii investiti in pregatire sa fie returnati, iar rezultate sunt si la Centrul Danut si la Centrul Cultural.

Au luat cuvantul domnii Alexe Vasile si Melinte Vasile fara legatura cu proiectul de hotarare supus dezbaterii.

Domnul Guguianu Constantin a apreciat ca, pentru a avea acces la cursuri si copiii defavorizati, taxele trebuie desfiintate.

Domnul Onia Cristian a sustinut ca prin aprobarea taxelor se impovareaza cursantii si parintii, ceea ce nu se doreste, nefiind de acord nici anul trecut cu majorarea acestora.

Fiind supus votului, proiectul de hotarare a avut 15 voturi *pentru* si 14 voturi *impotriva.* Proiectul nu a intrunit cvorumul prevazut de lege pentru a fi aprobat. Domnii Alexe Vasile, Caraba Ionel, Lazar Dorel, Lepadatu Mihaita si Stroie Gheorghe au votat *pentru.*

**La punctul 16** proiectul privind „Incadrarea Centrului Cultural Vrancea ca instituție de spectacole de proiecte”

Domnul Cristian Danut a intrebat daca sunt modificari fata de forma propusa la o alta sedinta ordinara si retrasa de pe ordinea de zi.

Presedintele consiliului judetan a raspuns ca nu sunt modificari.

Domnul Raducanu Catalin precizeaza ca a vazut copiii talentati de la Centrul Cultural, care au gasit posibilitati sa se puna in valoare la spectacolele organizate de primariile din judet.

Domnul Lepadatu Mihaita a intreabat unde vor avea loc spectacolele organizate de Centrul Cultural, despre ce spectacole este vorba si care sunt implicatiile bugetare, avand in vedere ca va fi alta grila de salarizare si niste cresteri salariale.

Presedintele consiliului judetean a dat cuvantul doamnei Mircea Nausica, manager al Centrului Cultural Vrancea.

Doamna Nausica Mircea a precizat ca sunt 357 de elevi cursanti ai Scolii Populare de Arta si cea mai mare parte a acestora nu plateste taxe, fiind sub indrumarea directa a mesterilor populari. Astfel, copiii cu nevoi speciale si din familii fara posibilitati materiale, copiii de la DGASPC Vrancea precum si copiii din mediu rural au beneficiat de gratuitate.

A mentionat ca desi manageriaza institutia doar de 1 an are realizari precum: crearea unui magazin online unde se vand produsele realizate in cadrul Scolii Populare de Arta, inscrierea la OSIM a grupului vocal *Cetina*, participare la concursuri unde elevii au fost premiati, infiintarea unui cor de copii. A subliniat ca transformarea Centrului in institutiei de spectacole de proiecte ar genera venituri noi, aratand ca baza materiala existenta a ajutat la realizarea multor proiecte fara a fi necesara angajarea de personal suplimentar, existand in dotarea institutiei un sistem de sonorizare foarte bun precum si personal calificat.

A mai aratat ca propunerea de transformare in institutie de spectacole s-a facut si in urma concluziilor unui controlu de audit in care s-a cerut alinierea Centrului Cultural Vrancea la nivelul celorlalte centre culturale din tara, in sensul realizarii de proiecte artistice, fapt care nu implica cheltuieli materiale. A mai subliniat ca institutia a primit sponsorizari, facand posibila realizarea unor spectacole in localitatile din judet.

Domnul Cretu Adrian a apreciat explicatiile, fiind convins ca ar fi fost utile la sustinerea proiectului anterior.

Domnul Lepadatu Mihaita a solicitat lamuriri cu privire la modul in care ar fi atrase venituri prin transformarea in institutie de spectacole de proiecte, si precizari cu privire la locatiile unde ar putea fi organizate spectacolele.

Domnul Melinte Vasile a mentionat ca, in realitate, scopul este cresterea salariului managerului si a directorului economic.

Domnul Raducanu Catalin a sustinut ca explicatiile oferite nu sunt suficiente pentru a vota *pentru*, insa este de apreciat managerul institutiei care are multe realizari.

Domnul Guguianu Constantin a precizeaza ca grupul PSD va vota *impotriva* proiectului de hotarare.

Domnul Alexe Vasile a aratat ca proiectul de hotarare supus dezbaterii este in stransa legatura cu urmatoarele inscrise pe ordinea de zi iar reglementarea legala este diferita, solicitand sa se precizeze daca se doreste a fi asezamant cultural sau institutie de spectacole de proiecte, intrucat si grila de salarizare este diferita iar in organigrama sunt multe posturi de artisti plastici. Totodata a precizeat ca grupul USR-PLUS va vota *impotriva.*

Doamna manager Mircea Nausica a precizat ca denumirea de „artisti plastici” a fost preluata in momentul infiintarii institutiei in urma comasarii Scolii Populare de Arta cu Centrul Cultural de Promovare a Traditiilor si Obiceiurilor. „Artisti plastici” sunt toti mesterii populari din teritoriu iar profesorii sunt numiti „experti” intrucat Centrul Cultural nu este subordonat nici Ministerului Invatamantului nici Ministerului Culturii. A subliniat ca nu veniturile salariale sunt motivul propunerii de modificare a institutiei, ci solicitarea echiperi de care a pus in vedere obtinerea de venituri mai mari.

Presedintele consiliului judetan. Domnul Catalin Toma a precizat ca o astfel de initiativa a mai existat si in anii anteriori, cand institutia era condusa de alt manager.

Domnul Lepadatu Mihaita a sustinut ca proiectul de hotarare nu este suficient explicat.

Domnul Melinte Vasile a intrebat daca spectacolele se vor desfasura in Sala Balada din Focsani, sala pe care consiliul judetean intentioneaza sa o solicite consiliului local.

Atat presedintele consiliului judetean, domnul Catalin Toma cat si vicepresedintele consiliului judetean, domnul Ionel Cel Mare au confirmat ca exista o astfel de intentie care este sustinuta si de vicepresedintele consiliului judetean- Marian.Oprisan

Fiind supus votului, proiectul de hotarare a avut 10 voturi *pentru* si 19 voturi *impotriva.* Proiectul nu a intrunit cvorumul prevazut de lege pentru a fi aprobat.Domnii Alexe Vasile, Caraba Ionel, Lazar Dorel, Lepadatu Mihaita si Stroie Gheorghe au votat *impotriva.*

Avand in vedere respingerea proiectului de la pct. 16, secretarul general al judetului a aratat ca proiectele de hotarari de la punctele 17 si 18 de pe ordinea de zi nu mai pot fi supuse dezbaterii, fiind conditionate de aprobarea proiectului privind „Incadrarea Centrului Cultural Vrancea ca instituție de spectacole de proiecte”.

Epuizandu-se punctele înscrise pe ordinea de zi, presedintele consiliului judetean a declarat închise lucrările şedinţei ordinare a Consiliului Judetean Vrancea din 11 august 2022.

**Preşedintele**

**Consiliului Judeţean Vrancea**

**Cătălin TOMA**

**Secretar general al județului**

**Raluca Dan**